Ελισάβετ της Έσσης-Μάρμπουργκ

Η Ελισάβετ, γερμ.: Elisabeth von Hesse-Marburg (Μάιος 1466 – 17 Ιανουάριος 1523) από τον Οίκο της Έσσης, ήταν κόρη του λαντγκράβου της Έσσης-Μάρμπουργκ, και μέσω του γάμου της έγινε κόμισσα του Νάσσαου-Ζήγκεν. Ήταν κληρονόμος της κομητείας Kατσενελνμπόγκεν, την οποία μετά το τέλος του αδελφού της διεκδίκησαν τόσο η ίδια, όσο και το λαντγκραβάτο της Έσσης. Η νομική διαμάχη για την κομητεία του Kατσενελνμπόγκεν μεταξύ του Οίκου του Νάσσαου και του Οίκου της Έσσης διήρκεσε πολύ μετά το τέλος της, και είναι γνωστή ως Διαμάχη για το Κατσενελνμπόγκεν (Katzenelnbogische Erbfolgestreit).

 Βιογραφία 
Γεννήθηκε στο Μάρμπουργκ τον Μάιο του 1466  , ως μεγαλύτερη κόρη του Ερρρίκου Γ΄ του Πλούσιου, λαντγκράβου της Έσσης-Μάρμπουργκ και της Άννας του Κατσενελνμπόγκεν. Dek (1970), p. 70. 

Ο Φίλιππος ο Πρεσβύτερος, κόμης του Κατζενελνμπόγκεν, ο εκ μητρός παππούς της Ελισάβετ, είχε δύο γιους. Ο μεγαλύτερος γιος, ο Φίλιππος ο Νεότερος, ήταν νυμφευμένος με την Οτιλία κόμισσα του Νάσσαου-Ζήγκεν, αλλά απεβίωσε το 1453. Ο δεύτερος γιος, ο Έμπερχαρντ, απεβίωσε τρία χρόνια αργότερα. Αφού έμεινε χήρος το 1471, ο Φίλιππος ο Πρεσβύτερος νυμφεύτηκε ξανά το 1474, σε ηλικία 72 ετών, την 32χρονη Άννα κόμισσα του Νάσσαου-Ζήγκεν, εξαδέλφη τής νύφης του.  Ο γάμος του Φιλίππου του Πρεσβύτερου και της Άννας του Nάσσαου-Ζήγκεν παρέμεινε άτεκνος, έτσι ώστε μετά το τέλος του το 1479, η κομητεία του Kατσενελνμπόγκεν κληρονομήθηκε από την κόρη του Άννα και τον σύζυγό της Ερρίκο Γ΄ τον Πλούσιο, λάντγκραβο της Έσσης-Μάρμπουργκ, τους γονείς τής Ελισάβετ. 

Η Ελισάβετ παντρεύτηκε στο Μάρμπουργκ στις 11 Φεβρουάριος 1482 τον Ιωάννη Ε΄ κόμη of Nάσσαου-Ζήγκεν (Μπρέντα, 9 Νοεμβρίου 1455 Schutte (1979), p. 42. – Ντίλενμπουργκ ή Ζήγκεν, 30 Ιουλίου 1516   Vorsterman van Oyen (1882), p. 95.), τον μικρότερο αδελφό τ;hς θετής γιαγιάς της.   

μικρογραφία|Η πόλη Kατσενελνμπόγκεν. Χαρακτικό του Mάτθαους Μέριαν από την Tοπογραφία της Έσσης, 1655.
μικρογραφία|Ο Ερρίκος Γ΄ κόμης του Νάσσαου-Μπρέντας. Πορτρέτο του Γιαν Γκόσσαερτ, 1530–1532. Εθνικό Μουσείο Τέχνης της Καταλωνίας, Βαρκελώνη.
μικρογραφία|Μενσία δε Μενδόθα. Πορτρέτο του Γιάν Γκόσαερτς, 1500–1550. Μουσείο Κοντέ, Σαντιγύ, Oυάζ.

 Οικογένεια 
Από τον γάμο της Ελισάβετ και του Ιωάννη γεννήθηκαν τα ακόλουθα παιδιά:  
 Ερρίκος Γ΄ (Ζήγκεν, 12 Ιανουαρίου 1483 - Κάστρο Μπρέντα, 14 Σεπτεμβρίου 1538), διαδέχθηκε τον θείο του Ένγκελμπερτ Β΄ το 1504. Νυμφεύτηκε πρώτα στις 3 Αυγούστου 1503 τη Φραγκίσκη Λουίζα κόμισσα της Σαβοΐας-Βωντ (1485 – 17 Σεπτεμβρίου 1511). Μετά έκανε 2ο γάμο στο Λα Φερ-συρ-Ουάζ στις 24 Απριλίου 1515 με την Κλαυδία του Σαλόν (1498 – Ντηστ, 31 Μαΐου 1521). Έπειτα έκανε 3ο γάμο στο Μπούργκος στις 30 Ιουνίου 1524 με τη Μενθία δε Μεντόθα υ Φονσέκα (Χαδράκε, 1 Δεκεμβρίου 1508 – 4 Ιανουαρίου 1554), 2η μαρκησία του Σενέτε από τις 3 Ιουνίου 1523.
 Ιωάννης (Κάστρο Τρίγκενσταϊν, 3 Νοεμβρίου 1484 – 15 Αυγούστου 1504;), απεβ. 20 ετών.
 Ερνέστος (Ντίλενμπουργκ, 9 Απριλίου 1486 – 12 Οκτωβρίου 1486), απεβ. νήπιο.
 Γουλιέλμος Α΄ ο Πλούσιος (Ντίλενμπουργκ, 10 Απριλίου 1487 - Κάστρο Ντίλενμπουργκ, 6 Οκτωβρίου 1559), διαδέχθηκε τον πατέρα του το 1516. Νυμφεύτηκε πρώτα στο Κόμπλεντς στις 29 Μαΐου 1506 την κόμισσα Βάλμπουργκα του Έγκμοντ (π. 1489 – 7 Μαρτίου 1529). Μετά έκανε 2ο γάμο στο Κάστρο Ζήγκεν στις 20 Σεπτεμβρίου 1531 με την κόμισσα Γιουλιάνα του Στόλμπεργκ-Βερνιγκερόντε (Στόλμπεργκ, 15 Φεβρουαρίου 1506 – Ντίλενμπουργκ, 18 Ιουνίου 1580).
 Ελισάβετ (1488 – Ντίλενμπουργκ, 3 Ιουνίου 1559), παντρεύτηκε στο Ζήγκεν τον Φεβρουάριο του 1506 με τον Ιωάννη γ΄ κόμη του Βηντ-Ρούνκελ (1485  – 18 ΜΑΐου 1533).
 Mαρία (Φιάντεν, Φεβρουάριος 1491 – Ζήγκεν, 1547), παντρεύτηκε στο Σήγκεν τον Φεβρουάριο του 1506 τον κόμη Γιόμπστ Α΄ κόμη του Χόλσταϊν-Σάουενμπουργκ-Πίνεμπεργκ (1483 – 5 Ιουνίου 1531).

Ο διπλός γάμος της Ελισάβετ και της Μαίρης έγινε στο Κάστρο Ζήγκεν. Ένα συμπόσιο πραγματοποιήθηκε επίσης στο δημαρχείο του Ζήγκεν, στο οποίο ήταν παρόντες οι δύο νύφες και οι δύο γαμπροί. Την εορτή με τους αξιωματούχους της πόλης πλήρωσε ο πατέρας των νυφών, και το δημοτικό συμβούλιο δώρισε 16 βόδια και 19 χοίρους για την εορτή. Στις 16 Φεβρουαρίου 1506 το «Beilager» των δύο νυφών εορτάστηκε στο Ντίλενμπουργκ με τις μεγαλύτερες εορταστικές εκδηλώσεις. Η αγορά χρυσού υφάσματος για 747 φιορίνια και μεταξωτό ύφασμα για 396 φιορίνια από την εμπορική έκθεση του Μάιντς γι' αυτούς τους εορτασμούς, και τον γάμο τού αδελφού τους Γουλιέλμου στο Kόμπλεντς τον Μάιο του 1506, καθώς και η ασυνήθιστα υψηλή συνολική δαπάνη των 13.505 φιορινιών στους λογαριασμούς του 1505/1506, δείχνουν ότι αυτοί οι γάμοι πρέπει να ήταν θαυμάσια γεγονότα.

 Αναφορές 

 Πηγές 















 Εξωτερικοί σύνδεσμοι 

 Nassau-Dillenburg, Elisabeth Gräfin von (στα γερμανικά). Στο: Landesgeschichtliches Informationssystem Hessen (LAGIS) (στα γερμανικά).
 Wapenboek van de genealogie van Elisabeth van Hessen, 1490  (στα Ολλανδικά). Στο: Royal Dutch Collections.

Κατηγορία:Κόμισσες του Νάσσαου